# JP "TRŽNICA" d.o.o. ZENICA

1542802011917134 Intesa Sanpaolo Banka d.d.

1340100000013118 ASA Banka d.o.o. Zenica

1418010009310310 BBI Bank International

1990510007577686 Sparkasse DD Sarajevo

**Zenica, Ul. Maršala Tita br. 48**

**Tel: 032/401-573, 032/ 460-322**

**Fax: 032/243-043**

**ID broj:4218070440008**

****

**- Poslovi direktora -**

Na osnovu člana 20 a. Zakona o radu FBiH „Sl.nov.FBiH“ br.: 26/16,89/18 i 44/22), *čl.*11. stav 6. Zakona o javnim preduzećima („Sl.nov. FBiH“ br.: 8/05; 81/08,22/09 i 109/12), čl. 4. Uredbe o postupku prijema u radni odnos u javnom sektoru u Ze-do kantonu („Sl.nov. Ze-do kantona“ br.: 9/23 i 14/23); člana 36. Statuta JP „Tržnica“ d.o.o. Zenica, a u vezi sa Odlukom Uprave JP „Tržnica“ d.o.o. Zenica o potrebi prijema radnikau radni odnos na određeno vrijeme u JP „Tržnica“ d.o.o. Zenica, br: 144/24 od 11.01.2024.g., te u skladu sa Saglasnošću Gradonačelnika Grada Zenica br.: 02-45-24639/23 od 07.11.2023.g., JP Tržnica“ d.o.o. Zenica objavljuje

**JAVNI OGLAS**

**za prijem radnika u radni odnos na određeno vrijeme u JP „Tržnica“ d.o.o. Zenica**

**I**

JP „Tržnica“ d.o.o. Zenica, sa sjedištem u Ul. Maršala Tita 48, Zenica, objavljuje Javni oglas za prijem radnika u radni odnos na određeno vrijeme, do povratka radnice sa porodiljskog odsustva, na radno mjesto kako slijedi:

* **„Čistačica“ u RJ Tržnica i pijaca - Služba higijene - 1 (jedan) izvršilac**

**II**

**Opis poslova iz tačke I Javnog oglasa:**

Održavanje higijene u upravnoj zgradi; svakodnevno usisavanje radnih prostorija i čišćenje WC-a; pranje prozora i zavjesa (po potrebi), svakodnevno izbacivanje otpada iz korpi za smeće, pranje posuđa nakon usluživanja kafom, čajem, sokom Direktorice i gosta; pri obavljanju poslova vodi računa o racionalnom korištenju sredstava za održavanje higijene; radi i druge poslove po nalogu neposrednog nadređenog/rukovodioca. Za svoj rad odgovara Saradniku za organizaciju posla-poslovođi, Glavnom saradniku za organizaciju posla i Direktorici preduzeća.

**Osnovna plaća** za ovo radno mjesto prema internom aktu preduzeća iznosi 582,81 KM, ali uz primjenu Uredbe o metodologiji i usklađivanju najniže plaće (koju je usvojila Vlada FBiH 30.12.2021.g.), na osnovu koje Vlada FBiH donosi odluku (na godišnjem nivou) kojom utvrđuje iznos najniže plaće, u trenutku objave ovog Javnog oglasa, osnovna plaća za oglašeno radno mjesto iznosi 619,00 KM neto.

**III**

**Uslovi:**

Pored **općih uslova** propisanih Zakonom:

* da je kandidat stariji od 18 godina,
* da je državljanin BiH, te
* da ima zdravstvenu sposobnost za obavljanje poslova radnog mjesta,

kandidati koji se prijavljuju Javni oglas treba da ispunjavaju i **posebne uslove:**

* Završena osnovna škola- NSS

**IV**

**Prijava:**

Prijava na Javni oglas mora biti u pisanoj formi i potpisana od strane kandidata, te sadržavati:

* Ime i prezime kandidata, adresu stanovanja, e-mail adresu, kontakt telefon, naziv radnog mjesta iz Javnog oglasa na koje se podnosi prijava, kraću biografiju (CV), te potpis kandidata.

Napomena: kraća biografija (CV) se može dostaviti i uz potpisanu prijavu (sa ostalim navedenim sadržajem), kao odvojeni dokument.

Uz prijavu na Javni oglas, kandidati su dužni dostaviti dokumentaciju kako slijedi (u originalu ili ovjerenoj fotokopiji):

* Svjedočanstvo/diplomu o završenom školovanju kao dokaz stručne spreme koja se traži Javnim oglasom (ako je u ovjerenoj fotokopiji, ne starije od 6 mjeseci);
* Uvjerenje o državljanstvu BiH (ne starije od 6 mjeseci);
* Potvrdu o prebivalištu - CIPS (ne starije od 6 mjeseci);
* Izvod iz matične knjige rođenih (rodni list)

Kandidati, uz prijavu, osim naprijed navedenih potrebnih dokumenata, mogu dostaviti i druge dokumente koja mogu uticati na izbor kandidata (u originalu ili ovjerenoj fotokopiji ne starijoj od 6 mjeseci), kao što su npr.: uvjerenja nadležnih službi o pripadnosti kategoriji boračke populacije u skladu sa Zakonom o pravima demobilisanih branilaca i članova njihovih porodica (“Sl.nov.FBiH”br.: 54/19) i Zakona o dopunskim pravima boraca i članova njihovih porodica (“Sl.nov. ZDK” br.1/14), dokazi o pripadnosti kategoriji porodice bez prihoda(kućna lista sa potvrdama o nezaposlenosti izdata od strane nadležnog zavoda za zapošljavanje, fotokopija zdravstvene knjižice za članove koji nisu prijavljeni kod navedenog zavoda, potvrda o redovnom školovanju).

Kandidati koji dostave dokumente kojim dokazuju pripadnost jednoj od navedenih kategorija iz ove tačke, imat će prednost pod jednakim uslovima, u odnosu na istorangiranog kandidata.

**V**

Svi kandidati čije prijave budu uredne, potpune i blagovremene, u skladu sa ovim javnim oglasom i sa Pravilnikom o načinu i postupku provođenja procedura za prijem u radni odnos u JP “Tržnica” d.o.o. Zenica, bit će obaviješteni o terminu i mjestu održavanja intervjua putem dostavljanja skenirane obavijesti na e-mail adresu kandidata, a najkasnije u roku od 5 (pet) dana prije dana održavanja intervjua ( ova obavijest bit će postavljena i na web stranicu i oglasnu tablu preduzeća), a na kojem će Komisija ocjenjivati i provjeravati opće znanje kandidata (tačnost odgovora po postavljenim pitanjima) iz oblasti koje je vezano za radno mjesto za koje je raspisan ovaj Javni oglas. Nakon održanog intervjua, Komisija, u skladu sa postignutim ocjenama, sastavlja Izvještaj i utvrđuje Listu uspješnih kandidata i iste dostavlja Direktorici preduzeća.

Sa izabranim kadidatom zaključit će se Ugovor o radu na određeno vrijeme, do povratka radnice sa porodiljskog odsustva.

**VI**

Ljekarsko uvjerenje o općoj zdravstvenoj sposobnosti izabrani kandidat je obavezan dostaviti 15 dana od dana prijema obavijesti o njegovom izboru.

**VII**

Kandidati koji nisu izabrani na radno mjesto za koje je provedena procedura prijema, bit će pismeno obaviješteni u roku od 5 (pet) dana od dana donošenja odluke o prijemu u radni odnos izabranog kandidata.

**VIII**

**Adresa na koju se dostavlja prijava na javni oglas:**

Prijava na Javni oglas sa potrebnom dokumentacijom se dostavlja u zatvorenoj koverti lično, ili preporučenom poštom na adresu:

**Javno preduzeće “Tržnica” d.o.o. Zenica**

**Ul. Maršala Tita broj 48 (sprat Gradske tržnice), 72 000 Zenica**

**Sa naznakom: “NE OTVARAJ-PRIJAVA NA JAVNI OGLAS!”**

**IX**

**Napomena:**

Integralni tekst javnog oglasa bit će objavljen na web stranici preduzeća, web stranici Grada Zenica, te će biti dostavljen i JU Služba za zapošljavanje Ze-do kantona koja je obavezna isti postaviti na svoju web stranicu (najkasnije na dan objave u Listu), a u Listu “Oslobođenje” bit će objavljena obavijest o javnom oglasu.

Oglas ostaje otvoren 8 (osam) dana od dana posljednje objave.

Nepotpune, neuredne i neblagovremene prijave neće se uzeti u razmatranje.

Preduzeće nije obavezno vraćati dokumentaciju dostavljenu uz prijavu na Javni oglas. Kandidati koji ne budu pozvani na intervju, odnosno kandidati koji nisu izabrani, mogu preuzeti svoju dokumentaciju u mjestu sjedišta preduzeća, uz predočenje lične karte.

Za sva dodatna obavještenja, zainteresovani se mogu obratiti na telefon broj: 032/401-573.

**JP „Tržnica” d.o.o. Zenica**

**Direktorica: Doc.dr.sc. Selma Vidimlić**